Държавен вестник, бр. 20, 2022 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  20
16 
 
 
Глава 2 
Непотопяемост на кораба и разположение на товарните цистерни 
2.1 Общи положения 
2.1.1 Корабите, които са предмет на Кодекса, трябва да остават на вода в условията на 
наводняване след евентуална повреда на корпуса, причинена от някаква външна сила. Освен 
това, с цел опазване на кораба и околната среда, е предприета мярка за защита от повреда в 
случай на сблъсък или засядане; товарните цистерни на някои видове кораби се предпазват от 
проникване в случай на малки повреди, като например резултат от контакт с кей или влекач, 
като се разполагат на определени минимални разстояния навътре от обшивката на кораба. 
Както предполагаемата повреда, така и близостта на товарните цистерни до корпуса на кораба 
определят степента на опасност, която представляват продуктите, които ще бъдат превозвани. 
2.1.2 Корабите, които са предмет на Кодекса, се проектират съгласно един от следните 
стандарти: 
.1 Кораб от тип 1 е химикаловоз, предназначен за превоз на продукти от глава 17 
представляващи много сериозна заплаха за околната среда и безопасността, които изискват 
максимални превантивни мерки, за да се предотврати изтичането от такива товари. 
.2 Кораб от тип 2 е химикаловоз, предназначен за превоз на продукти от глава 17 
представляващи значително сериозна заплаха за околната среда и безопасността, които 
изискват значителни превантивни мерки, за да се предотврати изтичането от такива товари. 
.3 Кораб от тип 3 е химикаловоз, предназначен за превоз на продукти от глава 17 
представляващи  достатъчно сериозна заплаха за околната среда и безопасността, които 
изискват умерена степен на херметизация, за да се увеличи непотопяемостта в повредено 
състояние. 
По този начин кораб от тип 1 е химикаловоз, предназначен за превоз на продукти, за които се 
счита, че представляват най-голямата обща опасност, а тип 2 и тип 3 - за продукти 
представляващи постепенно по-малки опасности. Съответно, корабът от тип 1 трябва може да 
се държи на вода при най-тежките условия на повреда и неговите товарни резервоари трябва да 
бъдат разположени на максималното предписано разстояние от вътрешната страна на 
обшивката на корпуса. 
2.1.3Типът кораб, изискван за отделните продукти, е посочен в колона е в таблицата на глава 
17. 
2.1.4 Ако даден кораб е предназначен да превозва повече от един продукт, посочен в глава 17, 
стандартът при повреда съответства на този продукт, който има най-строгото изискване за тип 
кораб. Изискванията за разположението на отделните товарни резервоари са тези, важащи за 
типовете кораби, според съответните превозвани продукти. 
2.2 Запасна височина и устойчивост в неповредено състояние 
2.2.1 На корабите, които са предмет на Кодекса, може да бъде предписана минимална запасна 
височина, разрешена от действащата международна конвенция за товарните водолинии. 
Въпреки това газенето по предписанието, не трябва да бъде по-голямо от максималното, 
разрешено от настоящия кодекс. 
2.2.2 Устойчивостта на кораба при всякакви морски условия трябва да отговаря на стандарт, 
който е приемлив за администрацията.
17 
 
 
 
2.2.3 При изчисляване на ефекта на свободните повърхности на консумативни течности за 
определяне условията на натоварване, се приема, че за всеки тип течност, най-малко една 
напречна двойка или един централен резервоар има свободна повърхност и резервоарът 
или комбинацията от резервоари, които трябва да се вземат предвид, са тези, при които 
въздействието на свободните повърхности е най-голямо. Ефектът на свободните 
повърхности в неповредените отделения се изчислява по приемлив за администрацията 
метод. 
2.2.4 Твърдият баласт обикновено не се използва в помещенията с двойно дъно в товарната 
зона. Когато, обаче, поради съображения за стабилност, поставянето на твърд баласт в 
такива помещения става неизбежно, тогава неговото разположение се регулира от 
необходимостта да се гарантира, че ударните натоварвания, произтичащи от повреда на 
дъното, не се предават директно на конструкцията на товарната цистерна. 
2.2.5 На капитана на кораба се предоставя книжка с информация за натоварването и 
устойчивостта. Тази книжка съдържа подробности за типичните условия на експлоатация и 
баласт, разпоредби за оценка на други условия на натоварване и обобщение на 
непотопяемостта на кораба. Освен това книжката съдържа достатъчно информация, която 
да позволи на капитана да натовари и експлоатира кораба по безопасен и годен начин. 
2.3 Отводи на кораба под палубата на надводния борд 
2.3.1 Осигуряването и управлението на клапани, монтирани на зауствания, водещи през 
корпуса, от помещения под палубата на надводния борд или от вътрешността на 
надстройките и рубките на палубата на надводния борд, оборудвани с херметични врати, 
отговарят на изискванията на съответното правило на Международната конвенция за 
товарните водолинии в сила, с изключение на това, че изборът на клапани се ограничава 
до: 
.1 един автоматичен възвратен клапан с принудително затваряне над палубата на 
надводния борд; или 
.2 когато вертикалното разстояние от лятната товарна водолиния до бордовия край на 
изпускателната тръба надвишава 0.01L, два автоматични възвратни клапана без 
принудително затваряне, при условие че бордовият вентил е винаги достъпен за проверка в 
експлоатационни условия. 
2.3.2 За целите на настоящата глава „лятна товарна водолиния“ и „палуба на надводен 
борд“ имат значенията, определени в действащата международна конвенция за товарните 
водолинии. 
2.3.3 Автоматичните възвратни клапани, посочени в 2.3.1.1 и 2.3.1.2, са напълно ефективни 
за предотвратяване на влизането на вода в кораба, като се вземат предвид изискванията по 
отношение на потъването, диферента и ъгъла на крен в 2.9 и отговарят на признатите 
стандарти. 
2.4 Условия на натоварване 
Непотопяемостта при повреда се изследва въз основа на информацията за натоварването, 
предоставена на администрацията за всички очаквани условия на натоварване и изменения 
в газенето и диферента. Не е необходимо да се вземат предвид условията за плаване под 
баласт, когато химикаловозите не превозват продукти, обхванати от Кодекса, или 
превозват само остатъци от такива продукти.